Dywed i mi pa ddyn a drig
Mae Dywed i mi pa ddyn a drig yn emyn gan Edmwnd Prys (1544 - 1623)

Dywed i mi pa ddyn a drig 
I'th lys parchedig, Arglwydd; 
A phwy a erys ac a fydd 
Yn mynydd dy sancteiddrwydd? 

Yr hwn a rodia 'n berffaith dda, 
Yr hwn a wna gyfiawnder, 
A'r hwn a draetha o'i galon wir, 
A drig ar dir uchelder. 

Yr hwn sydd isel yn ei fryd, 
Yn caru ei gyd-Grist'nogion; 
Yr hwn sy'n ofni'r Arglwydd Dduw, 
Ac sydd yn byw yn ffyddlon; 

Na gwobr, na rhodd, yr hwn ni fyn, 
Er dal yn erbyn gwirion; 
A wnelo hyn ni lithra fyth, 
Fe gaiff y ddi-lyth goron. 

Edmwnd Prys
Emynau